25.11.2020

LAB-ammattikorkeakoulussa on alkanut kesällä 2020 Kaakon Kokka -hanke, jonka tavoitteena on löytää mahdollisimman monelle ulkomaalaistaustaiselle nuorelle työpaikka valmistumisen jälkeen Etelä-Karjalasta tai Kymenlaaksosta.

LAB:n Lappeenrannan kampuksella opiskelee yhteensä 3375 opiskelijaa, joista kansainvälinen tausta on 509 nuorella. Yliopiston puolella vastaavat luvut ovat 5750 opiskelijaa ja heistä 607 kv-nuorta. Opinnot kestävät koulutusalasta, opintojen laajuudesta ja ahkeruudesta riippuen 2-5 vuotta.

Työn lisäksi viihtyvyyttä lisää ja paikkakuntaan juurruttaa erilaiset harrastusmahdollisuudet, joihin liittyvää tietoa hankkeessa kootaan ja välitetään eteenpäin sekä nykyisille että tuleville opiskelijoille. Tietoa välitetään myös kotimaisille opiskelijoille, vaikka hankkeen fokus onkin ulkomaalaistaustaisissa nuorissa. Yhteistyöllä ja markkinoinnilla paikallisten yhdistysten on helpompi saada uusia jäseniä ja lisää aktiivisia osallistujia toimintaansa. Tässä toiminnassa Kaakon Kokka- hanke haluaa olla viestikapulan eteenpäin viejänä. Skinnarilassa opiskelee lähes 9000 nuorta ja jos prosentti heistä saadaan aktivoitua erilaisten harrastusten pariin kampuksen ulkopuolelle, saavat yhdistykset lisää jäseniä ja uutta toimeliaisuutta ja aktiivisuutta toimintaansa.

Yhteystiedot

Tarja Vahtokari-Sahari

Tki-asiantuntija |RDI specialist

LAB-ammattikorkeakoulu | LAB University of Applied Sciences

Kansainväliset työyhteisöt ja osaajat Etelä-Karjalassa ja Kymenlaaksossa -hanke

Yliopistonkatu 36, 53850 Lappeenranta

+358 50 3298 613 tarja.vahtokari-sahari@lab.fi